# Erdőfüle

### A Wikipédiából, a szabad lexikonból.

Erdőfüle (1899-ig Füle, románul Filia): falu a mai Romániában Kovászna megyében. Közigazgatásilag Bardochoz tartozik.

Bardoc, háttérben az Északi-Persány-hegység hegyei

## [szerkesztés] Fekvése

Székelyudvarhelytől 30 km-re délkeletre fekszik, a Kormos-patak völgyének végfaluja. Bardochoz tartozik, melynek északkeleti szomszédja.

## [szerkesztés] Nevének eredete

Magyar nevének előtagját Erdővidékről kapta, ahol fekszik. A hagyomány szerint nevét onnan kapta, hogy a Kormos-patak völgyébe mintegy fülként ékelődik be.

## [szerkesztés] Története

A falutól északkeletre felfelé feküdt a középkori Dobó falu, 14. századi templomának és a Kápolnabércen állott 1594-ben Dobai András által építtetett kápolnájának romjai ma is láthatók. A falut valószínűleg a 17. században a tatár pusztította el lakói Erdőfülére és Székelyszáldobosra települtek. Erdőfüle régi temploma 13. századi volt, a mai 1897-ben épített református templom helyén állott. Az idők során többször átalakították, majd 1897-ben lebontották. A faluban a 1842 és 1886 között vashámor működött. 1848-ban itt önttette Gábor Áron az ágyúgolyókat. 1910-ben 1230 lakosa volt. A trianoni békeszerződésig Udvarhely vármegye Homoródi járásához tartozott. 1992-ben 1312 lakosából 4 román kivételével mind magyarok voltak.

## [szerkesztés] Látnivalók

- Református temploma 1897-ben épült, tornya a régi templom gótikus tornya maradt, 1758-ban és 1971-ben újították.
- A Bora-udvarház 1713-ban épült.
- Magyarhermány felé a Kuvaszótöve nevű helyen kis tavasbarlang található.

A lap eredeti címe "http://hu.wikipedia.org../../../e/r/d/Erd%C5%91f%C3%BCle.html"

Kategória: Kovászna megye települései

##### Views

- Szócikk
- Vitalap
- Aktuális változat

##### Keresés